b'\n_START_ARTICLE_\nOvtar\n_START_PARAGRAPH_\nOvtar (tudi outar ali otar). je bil v 19. in v za\xc4\x8detku 20. stoletja \xc4\x8duvaj vinogradov, sadovnjakov in polj v Slovenskih goricah._NEWLINE_Ovtarska slu\xc5\xbeba je bila honorarna in je trajala tri mesece. Pri\xc4\x8dela se je 15. avgusta in kon\xc4\x8dala 15. novembra. Trimese\xc4\x8dno \xc4\x8duvanje je ovtar opravljal neprestano dan in no\xc4\x8d. Ovtarske slu\xc5\xbebe ni bilo enostavno dobiti, najprej je moral imeti pisno dovoljenje posestnikov zemlji\xc5\xa1\xc4\x8d, da so ga pripravljeni zaposliti, in pri tem paziti, da je imel \xc4\x8dim ve\xc4\x8d dovoljenj posestnikov v neposredni bli\xc5\xbeini (povr\xc5\xa1ina, ki jo je en ovtar pazil, je bila velika okrog 3 ha), nato pa vlo\xc5\xbeiti pro\xc5\xa1njo na ob\xc4\x8dino, ta pa je potem kandidate izbrala. Vsi kandidati so morali na sodi\xc5\xa1\xc4\x8du prise\xc4\x8di, da bodo vestno opravljali ovtarsko slu\xc5\xbebo z rednimi obhodi._NEWLINE_Vsak ovtar je s seboj nosil ovtarsko palico, katera je bila last ob\xc4\x8dine. Izdelana je bila iz hru\xc5\xa1kove veje s kovinsko konico (no\xc5\xbeem), nosili so jo na rami kot pu\xc5\xa1ko.'